ગુજરાતમાંથી હવે ચોમાસાની વિદાય થઈ રહી છે. ત્યારે આજે અંતિમ ચરણમાં પણ અમદાવાદના પૂર્વ વિસ્તારોમાં પવન સાથે વરસાદ પડ્યો છે. જેથી જોત જોતામાં કેટલાક વિસ્તારોમાં પાણી ભરાયા હતા. છેલ્લા કેટલાક દિવસથી શહેરમાં ગરમીનો પ્રમાણ વધતા શહેરીજનો ભારે મુશ્કેલી અનુભવી રહ્યાં હતા. તેમ વરસાદના ઝાપટા સાથે વાતાવરણમાં ઠંડક પ્રસરી ગઈ હતી. સુરતમાં પણ આજે કડાકા ભડાકા સાથે વરસાદ પડ્યો હતો. આગામી ત્રણ દિવસ દક્ષિણ ગુજરાતમાં સામાન્ય વરસાદની શક્યતા હવામાન વિભાગે વ્યક્ત કરી છે.